Richard Holtze (rodz. 9 lutego 1824 we Bełku, um. 27 stycznia 1891 we Katowicach) – dochtōr medycyny, posoł do Reichstagu, spōłzołożyciel miasta Katowice, piyrszy a dugoletni prezydynt Rady Miejskij Katowic. Ôd 1855 r. zasiadoł we Zgrōmadzyniu Gminnym, we kerym podyjmowoł mynga inicjatyw lo rozwoju Katowic, co miało wpływ na nadaniy 11 września 1865 r. krōlewskim edyktym prow miejskich. Piyrsze miejski welōnek ôdbōł sie 3 marca a 4 kwietnia 1866 r. S 342 kandydatōw ôbrano bōło piyrszych 18 przedstowicielōw. Te przedstowiciele pode przewodnictwym Holtzego ôbrały piyrszy katowski magistrat. Burgermajstrym miasta Katowice ôstoł Louis Diebel ze Krapkowic, zastympcōm hurgermajstra Rossei, a tyż sztyrech stałych miejskich rajcōw (we 1875 r. dziwgńōno bōło jejich liczba do sześciuch). Richard Holtze ôstoł prezydyntym Rady Miejskij. We 1869 r. bōł spōłzołożycielym wolnumularskij loże ("Johannis-Loge zum Licht im Osten zu Kattowitz") a ôstoł jeji piyrszym kerownikym. We 1873 bōł ôbrany na człōnka prezydjym Rady Krysu Katowickigo, we 1877 r. posłym Syjmu Ślōnskij Prowincyje, a krōm tego jako człōnek Norodowo-Liberalnyj Partyje posłym do Pruskigo Syjmu. Wszyjske te fōnkcyje połńōł do śmiyrci, to je do 27 stycznia 1891 r. Pochowali go na starym wanielickim kyrchofie – terozki ul. Damrota. S inspiracyje kōmōnistycznych władzōw tyn kyrchof bōło zbezczeszczōno, a niyskorzij rokach teryn przeznaczōno bōło pod budowa Ślōnskij Bibljotyki. We 25. rocznica dochtoratu dostoł ôd społeczności miasta wysoko nadgroda, kero coko przeznaczoł budowa basynu wele miejskij badyhale. Na jeji budynku znojduje sie dzisiej, ôdsłōniynto we 2005 r., pamiōntkowo tabulka a biust dra Richarda Holtzego we uznaniu uōnego zasug dlo rozwoju miasta. Richard Holtze, Die Stadt Kattowitz – Eine kulturhistorische Studie. Polskie tłumaczenie wzbogacone materiałem ilustracyjnym ukazało się 2005 ze okazji 140-lecia Miasta Katowice. Robert Borkowy, John Baildon i Richard Holtze oraz ich związki ze miejscowością Bełk [w:] Śląsk bogaty różnorodnością kultur, narodów i wyznań, Czerwionka-Leszczyny 2004, ss. 35-46. Die Stadt Kattowitz – Eine kulturhistorische Studie. 1871 Richard Holtze, wybitny katowiczanin uhonorowany! (UM) Richard Holtze o Katowicach